plato-philosophy.timaeus 63
εἰ γάρ τι καὶ στερεὸν εἴη κατὰ μέσον τοῦ παντὸς ἰσοπαλές , εἰς οὐδὲν ἄν ποτε τῶν ἐσχάτων ἐνεχθείη διὰ τὴν πάντῃ ὁμοιότητα αὐτῶν · ἀλλʼ εἰ καὶ περὶ αὐτὸ πορεύοιτό τις ἐν κύκλῳ , πολλάκις ἂν στὰς ἀντίπους ταὐτὸν αὐτοῦ κάτω καὶ ἄνω προσείποι . τὸ μὲν γὰρ ὅλον , καθάπερ εἴρηται νυνδή , σφαιροειδὲς ὄν , τόπον τινὰ κάτω , τὸν δὲ ἄνω λέγειν ἔχειν οὐκ ἔμφρονος · ὅθεν δὲ ὠνομάσθη ταῦτα καὶ ἐν οἷς ὄντα εἰθίσμεθα διʼ ἐκεῖνα καὶ τὸν οὐρανὸν ὅλον οὕτω διαιρούμενοι λέγειν , ταῦτα διομολογητέον ὑποθεμένοις τάδε ἡμῖν . εἴ τις ἐν τῷ τοῦ παντὸς τόπῳ καθʼ ὃν ἡ τοῦ πυρὸς εἴληχε μάλιστα φύσις , οὗ καὶ πλεῖστον ἂν ἠθροισμένον εἴη πρὸς ὃ φέρεται , ἐπεμβὰς ἐπʼ ἐκεῖνο καὶ δύναμιν εἰς τοῦτο ἔχων , μέρη τοῦ πυρὸς ἀφαιρῶν ἱσταίη τιθεὶς εἰς πλάστιγγας , αἴρων τὸν ζυγὸν καὶ τὸ πῦρ ἕλκων εἰς ἀνόμοιον ἀέρα βιαζόμενος δῆλον ὡς τοὔλαττόν που τοῦ μείζονος ῥᾷον βιᾶται · ῥώμῃ γὰρ μιᾷ δυοῖν ἅμα μετεωριζομένοιν τὸ μὲν ἔλαττον μᾶλλον , τὸ δὲ πλέον ἧττον ἀνάγκη που κατατεινόμενον συνέπεσθαι τῇ βίᾳ , καὶ τὸ μὲν πολὺ βαρὺ καὶ κάτω φερόμενον κληθῆναι , τὸ δὲ σμικρὸν ἐλαφρὸν καὶ ἄνω . ταὐτὸν δὴ τοῦτο δεῖ φωρᾶσαι δρῶντας ἡμᾶς περὶ τόνδε τὸν τόπον . ἐπὶ γὰρ γῆς βεβῶτες γεώδη γένη διιστάμενοι , καὶ γῆν ἐνίοτε αὐτήν , ἕλκομεν εἰς ἀνόμοιον ἀέρα βίᾳ καὶ παρὰ φύσιν , ἀμφότερα τοῦ συγγενοῦς ἀντεχόμενα , τὸ δὲ σμικρότερον ῥᾷον τοῦ μείζονος βιαζομένοις εἰς τὸ ἀνόμοιον πρότερον συνέπεται · κοῦφον οὖν αὐτὸ προσειρήκαμεν , καὶ τὸν τόπον εἰς ὃν βιαζόμεθα , ἄνω , τὸ δʼ ἐναντίον τούτοις πάθος βαρὺ καὶ κάτω . ταῦτʼ οὖν δὴ διαφόρως ἔχειν αὐτὰ πρὸς αὑτὰ ἀνάγκη διὰ τὸ τὰ πλήθη τῶν γενῶν τόπον ἐναντίον ἄλλα ἄλλοις κατέχειν—τὸ γὰρ ἐν ἑτέρῳ κοῦφον ὂν τόπῳ τῷ κατὰ τὸν ἐναντίον τόπον ἐλαφρῷ καὶ τῷ βαρεῖ τὸ βαρὺ τῷ τε κάτω τὸ κάτω καὶ τὸ ἄνω τῷ ἄνω πάντʼ ἐναντία καὶ πλάγια καὶ πάντως διάφορα πρὸς ἄλληλα ἀνευρεθήσεται γιγνόμενα καὶ ὄντα—τόδε γε μὴν ἕν τι διανοητέον περὶ πάντων αὐτῶν , ὡς ἡ μὲν πρὸς τὸ συγγενὲς ὁδὸς ἑκάστοις οὖσα βαρὺ μὲν τὸ φερόμενον ποιεῖ , τὸν δὲ τόπον εἰς ὃν τὸ τοιοῦτον φέρεται , κάτω , τὰ δὲ τούτοις ἔχοντα ὡς ἑτέρως θάτερα . περὶ δὴ τούτων αὖ τῶν παθημάτων ταῦτα αἴτια εἰρήσθω .
Lemmas: εἰ γάρ τις καί στερεός εἰμί κατά μέσος ὁ πᾶς ἰσοπαλής , εἰς οὐδείς ἄν ποτέ ὁ ἔσχατος φέρω διά ὁ πάντῃ ὁμοιότης αὐτός · ἀλλά εἰ καί περί αὐτός πορεύω τις ἐν κύκλος , πολλάκις ἄν ἵστημι ἀντίπους αὐτός αὐτός κάτω καί ἄνω προσλέγω . ὁ μέν γάρ ὅλος , καθά λέγω νυνδί , σφαιροειδής εἰμί , τόπος τις κάτω , ὁ δέ ἄνω λέγω ἔχω οὐ ἔμφρων · ὅθεν δέ ὀνομάζω οὗτος καί ἐν ὅς εἰμί ἐθίζω διά ἐκεῖνος καί ὁ οὐρανός ὅλος οὕτως διαιρέω λέγω , οὗτος διομολογητέος ὑποτίθημι ὅδε ἐγώ . εἰ τις ἐν ὁ ὁ πᾶς τόπος κατά ὅς ὁ ὁ πῦρ λαγχάνω μάλα φύσις , ὅς καί πολύς ἄν ἀθροίζω εἰμί πρός ὅς φέρω , ἐπεμβαίνω ἐπί ἐκεῖνος καί δύναμις εἰς οὗτος ἔχω , μέρος ὁ πῦρ ἀφαιρέω ἵστημι τίθημι εἰς πλάστιγξ , ἀείρω ὁ ζυγόν καί ὁ πῦρ ἕλκω εἰς ἀνόμοιος ἀήρ βιάζω δῆλος ὡς ἐλαχύς που ὁ μέγας ῥᾴδιος βιάζω · ῥώμη γάρ εἷς δύο ἅμα μετεωρίζω ὁ μέν ἐλαχύς μάλα , ὁ δέ πολύς ἥσσων ἀνάγκη που κατατείνω συνέπομαι ὁ βία , καί ὁ μέν πολύς βαρύς καί κάτω φέρω καλέω , ὁ δέ μικρός ἐλαφρός καί ἄνω . αὐτός δή οὗτος δέω φωράω δράω ἐγώ περί ὅδε ὁ τόπος . ἐπί γάρ γῆ βαίνω γεώδης γένος διίστημι , καί γῆ ἐνίοτε αὐτός , ἕλκω εἰς ἀνόμοιος ἀήρ βία καί παρά φύσις , ἀμφότερος ὁ συγγενής ἀντέχω , ὁ δέ μικρός ῥᾴδιος ὁ μέγας βιάζω εἰς ὁ ἀνόμοιος πρότερος συνέπομαι · κοῦφος οὖν αὐτός προσλέγω , καί ὁ τόπος εἰς ὅς βιάζω , ἄνω , ὁ δέ ἐναντίος οὗτος πάθος βαρύς καί κάτω . οὗτος οὖν δή διάφορος ἔχω αὐτός πρός ἑαυτοῦ ἀνάγκη διά ὁ ὁ πλῆθος ὁ γένος τόπος ἐναντίος ἄλλος ἄλλος καταχέω γάρ ἐν ἕτερος κοῦφος εἰμί τόπος ὁ κατά ὁ ἐναντίος τόπος ἐλαφρός καί ὁ βαρύς ὁ βαρύς ὁ τε κάτω ὁ κάτω καί ὁ ἄνω ὁ ἄνω πᾶς ἐναντίος καί πλάγιος καί πάντως διάφορος πρός ἀλλήλων ἀνευρίσκω γίγνομαι καί ὄντα—τόδε γε μήν εἷς τις διανοητέον περί πᾶς αὐτός , ὡς ὁ μέν πρός ὁ συγγενής ὁδός ἕκαστος εἰμί βαρύς μέν ὁ φέρω ποιέω , ὁ δέ τόπος εἰς ὅς ὁ τοιοῦτος φέρω , κάτω , ὁ δέ οὗτος ἔχω ὡς ἕτερος ἕτερος . περί δή οὗτος αὖ ὁ πάθημα οὗτος αἴτιος λέγω .